| Medaljeoversikt |
| --- |
| Konkurrerte for Hellas’ flagg Hellas |
| Friidrett VM i friidrett innendørs |
| Bronse | 2016 Portland | 14,15 m |
| Friidrett Diamond League |
| Bronse | Diamond League 2016 | Tresteg |
| Friidrett EM i friidrett |
| Gull | 2018 Berlin | 14,60 m |
| Bronse | 2016 Amsterdam | 14,47 m |
| Friidrett EM i friidrett innendørs |
| Bronse | 2017 Beograd | 14,24 m |
| Friidrett Lag-EM i friidrett (Super League) |
| Gull | 2017 Lille | 14,24 m |
| Friidrett Lag-EM i friidrett (First League) |
| Gull | 2015 Herakleion | 13,99 m |
| Gull | 2011 Izmir | 14,09 m |
| Friidrett Balkanmesterskapet i friidrett |
| Gull | 2018 Stara Zagora | 14,74 m |
| Friidrett Balkanmesterskapet i friidrett innendørs |
| Gull | 2017 Beograd | 14,19 m |
| Sølv | 2009 Pireaus | 14,00 m |
| Friidrett Junior-VM i friidrett |
| Bronse | 2008 Bydgoszcz | 13,74 m |
| Friidrett U23-EM i friidrett |
| Gull | 2011 Ostrava | 14,40 m |
| Gull | 2009 Kaunas | 14,34 m |
| Friidrett Middelhavslekene |
| Bronse | 2009 Pescara | 14,12 m |
| Konkurrerte for Europa |
| Friidrett Kontinentalcupen i friidrett |
| Bronse | 2018 Ostrava | 14,22 m |

**Paraskevi «Voula» Papachristou** (gresk: Παρασκευή Παπαχρήστου, født 17. april 1989 i Athen) er en gresk friidrettsutøver, som konkurrerer i tresteg og lengdesprang. Hun er to ganger U23-europamester i tresteg, og fikk bronse under VM i friidrett innendørs 2016. I 2018 vant hun EM i friidrett og 2018.

Idrettskarriere
---------------

### Før 2008

Papachristou fikk sølv i tresteg under det greske juniormesterskapet i 2005. I 2006 kom hun på tiendeplass i det greske mesterskapet i friidrett (senior), og hun vant det greske juniormesterskapet i 2006. Hun deltok i det greske innendørsmesterskapet i friidrett i 2007, der hun kom på fjerdeplass, og hun kom på andreplass i tresteg i det greske mesterskapet for klubblag i mai 2007. Hun deltok i Europacupen i friidrett for klubblag (European Champion Clubs Cup), Gruppe A, og kom der på femteplass i tresteg.

### Sesongen 2008

Hun passerte 13-metersgrensen både innendørs og utendørs i 2008, med 13,86 som bestenotering innendørs og 13,79 utendørs, som hun greide da hun vant det greske juniormesterskapet i juni. Hun vant tresteg under det greske mesterskapet innendørs, og vant med det sin første nasjonale seniortittel, og hun kom på sjuendeplass i det greske mesterskapet utendørs. Ved Junior-VM i friidrett 2008 Bydgoszcz i Polen fikk hun bronse i tresteg med 13,74, bak de to cubanske utøverne Dailenys Alcántara og Josleidy Ribalta.

### Sesongen 2009

Hun hoppet 14,15 meter da hun vant tresteg under det greske mesterskapet innendørs i 2009, og hun deltok i Balkanmesterskapet i friidrett innendørs 2009, der hun fikk sølv bak Cristina Bujin fra Romania. Hun nådde finalen ved EM i friidrett innendørs i Torino, etter personlig rekord på 14,47 i kvalifiseringen, kun slått av Marija Šestak. I finalen fikk hun imidlertid ingen gyldige sprang. Hun deltok i det greske mesterskapet for klubblag, og vant der tresteg og kom på tredjeplass i lengdehopp.

I begynnelsen av juli fikk hun bronse ved Middelhavslekene 2009, og senere i juli vant hun gull ved U23-EM i friidrett i Kaunas i Litauen. Hun fikk gull i tresteg og kom på fjerdeplass i lengdehopp under det greske mesterskapet i friidrett i august, og deltok i VM i friidrett 2009, men ble der slått ut i kvalifiseringsrunden, og nådde ikke finalerunden.

### Sesongen 2010

Papachristou konkurrerte mindre i 2010, men deltok bl.a. i det greske mesterskapet utendørs, der hun kom på andreplass i tresteg.

### Sesongen 2011

Innendørs vant hun tresteg under det greske mesterskapet i friidrett i februar, med 14,28 meter. Hun ble tatt ut til å delta i EM i friidrett innendørs 2011, men hoppet der 13,72 meter i kvalifiseringsrunden, og nådde med det ikke finalen.

I juni satte hun ny personlig rekord på 14,72 ved et stevne i Chania, en lengde som plasserte henne på tredjeplass på Hellas' tresteglister, bak Hrysopiyi Devetzi og Paraskevi Tsiamita. Hun kom på sjetteplass i tresteg under Meeting International Mohammed VI d'Athlétisme i Marokko, og deltok både i lengdehopp og tresteg under Lag-EM i friidrett 2011, der Hellas deltok i First League, som er nest øverste divisjon. Der vant hun tresteg, og kom på åttendeplass i lengdehopp. Hun forsvarte gullet sitt ved U23-EM i friidrett 2011, da hun vant tresteg med 14,40 meter. Hun vant tresteg og lengdehopp under Gresk mesterskap i friidrett 2011, og kom på fjerdeplass i tresteg under London Grand Prix. Hun deltok også ved VM i friidrett 2011, der hun hoppet 14,05 meter i kvalifiseringen, og nådde ikke finalen, men endte på 16.-plass.

### Sesongen 2012

Hun deltok i Balkanmesterskapet i friidrett innendørs 2012, og kom der på fjerdeplass i tresteg. Hun fikk bronse i tresteg under det greske mesterskapet innendørs. Hun vant tresteg under Turkish Clubs Super League-stevnet i Izmir i mai, og kom på sjuendeplass i Meeting International Mohammed VI d'Athlétisme de Rabat. Hun vant lengdehopp under Filothei Women Gala 2012, og vant tresteg under det greske mesterskapet for klubblag. Hun vant lengdehopp og fikk sølv i tresteg under det greske mesterskapet i friidrett 2012.

I juni kom hun på 11.-plass ved EM i friidrett, med 13,89 i finalen, etter at hun fikk femte lengste sprang i kvalifiseringen (14,35). Hun ble også tatt ut til sommer-OL 2012 i London, men ble utvist fra det greske laget 25. juli, etter at hun skrev på sin Twitter-konto: «Med så mange afrikanere i Hellas, får i alle fall mygg som bærer på vestnilviruset spist hjemmelaget mat».

### Sesongen 2013

Hellas deltok i Super League under Lag-EM i friidrett 2013, og Papachristou kom der på sjetteplass i tresteg. I det greske mesterskapet i friidrett kom hun på fjerdeplass i lengdehopp. Hun hoppet ikke finalerunden i tresteg.

### Sesongen 2014

*Ingen registrerte resultater*

### Sesongen 2015

I Lag-EM i friidrett 2015 deltok Hellas i First League. Papachristou deltok der i tresteg, og vant denne øvelsen. Hun vant også tresteg under det greske mesterskapet i friidrett, og ble tatt ut til å delta i Balkanmesterskapet i friidrett 2015, der hun kom på fjerdeplass i tresteg.

### Sesongen 2016

Hun deltok i det greske mesterskapet i friidrett innendørs i februar, og vant der tresteg, og fikk sølv i lengdehopp. I mars deltok hun i VM i friidrett innendørs 2016, og fikk der bronse i tresteg, med 14,15 meter, bak Yulimar Rojas og Kristin Gierisch. Hun deltok i Diamond League 2016, der hun bl.a. kom på andreplass i Rabat og tredjeplass i Lausanne, og hun endte på tredjeplass i Diamond League sammenlagt med 20 poeng. Hun satte ny personlig rekord i tresteg da hun vant Filothei Women Gala, med 14,73 meter.

I det greske mesterskapet utendørs vant hun tresteg og lengdehopp. I EM i friidrett 2016 i Amsterdam fikk hun fjerde beste resultat i kvalifiseringen, og kom på tredjeplass i finalen med 14,47 meter. Hun deltok i Sommer-OL 2016, og kom der på åttendeplass i tresteg.

### Sesongen 2017

Hun vant tresteg under det greske mesterskapet innendørs i 2017. Hun vant også tresteg under Balkanmesterskapet i friidrett innendørs 2017, og fikk bronse i EM i friidrett innendørs 2017.

Utendørs vant hun tresteg under det greske mesterskapet for klubblag, og hun vant også tresteg under Filothei Women Gala 2017. Hun vant tresteg under det greske mesterskapet i friidrett, og fikk sølv i lengdehopp. Hellas deltok i Super League i Lag-EM i friidrett 2017, og vant der tresteg med 14,24 meter. Under VM i friidrett 2017 fikk hun 20. beste resultat i kvalifiseringsrunden, og nådde ikke finalen.

### Sesongen 2018

Papachristou deltok i VM i friidrett innendørs 2018. Der hoppet hun 14,05 i sitt første hopp, noe som holdt til sjetteplass. Hun vant tresteg og lengdehopp under det greske mesterskapet utendørs, og vant tresteg under Balkanmesterskapet i friidrett 2018 utendørs i juli. 

Hun vant tresteg under EM i friidrett 2018, og representerte Europa under Kontinentalcupen i friidrett 2018, der hun kom på tredjeplass i tresteg.

Referanser
----------

1. ↑   World Athletics Database, World Athletics utøver-ID 207804, oppført som Paraskev&#237; Papahristou[Hentet fra Wikidata]
2. 1 2 3 4 5 6 7 8 9 10 11 12 13 14  IAAF - *Paraskevi Papachristou - Results*, besøkt 19. september 2018.
3. ↑  Balkan Athletics - *16th Balkan Indoor Championships - Triple Jump Women* Arkivert 25. mars 2016 hos Wayback Machine. besøkt 19. september 2018.
4. ↑  VG.no - *Høyreekstremt parti raser etter at Voula ble kastet ut av OL-troppen*, besøkt 27. juli 2012.

Eksterne lenker
---------------

* (en) Paraskevi Papachristou – Olympics.com Rediger på Wikidata

* (en) Paraskevi Papachristou – Olympic.org Rediger på Wikidata

* (en) Paraskevi Papachristou – Olympedia Rediger på Wikidata

* (en) Paraskevi Papachristou – World Athletics Rediger på Wikidata

* (en) Paraskevi Papachristou – Diamond League Rediger på Wikidata

* (en) Paraskevi Papachristou – Track and Field Statistics Rediger på Wikidata

| * v
* d
* r
Europamestere i tresteg, kvinner |
| --- |
| 
* **1994**: Anna Birjukova
* 1998: Olga Vasdeki
* 2002: Ashia Hansen
* 2006: Tatjana Lebedeva
* **2010**: Olha Saladukha
* 2012: Olha Saladukha
* 2014: Olha Saladukha
* 2016: Patrícia Mamona
* 2018: Paraskevi Papachristou
* **2022**: Maryna Bekh-Romantsjuk

 |
| Menn: EM, VM, OL  • Kvinner: EM, VM, OL |

  


|  |  |
| --- | --- |
| Oppslagsverk/autoritetsdata | Prabook
 |